South Taranaki District

South Taranaki er eit distrikt på vestkysten til Nordøya på New Zealand, mot Tasmanhavet, og omfattar byane Hawera, Manaia, Opunake, Patea, Eltham, og Waverley. Flatevidda til distriktet er 3 575,46 km² og folketalet 26 700.Estimat 30. juni 2008 . Statistics New Zealand Distriktet høyrer til regionen Taranaki, men ligg i grenseområdet mellom regionane Wellington og Taranaki.

 Historikk 
I maoritradisjon vert det fortalt at Turi førte folket sitt, som var kome med Aotea wakaen (kanoen), gjennom landet frå Kawhia til Patea, medan dei som kom med Kurahaupo waka reiste frå landingsstaden sin ved Orakei til Taranaki.
Folk i iwien Ngā Rauru, meiner bestemt at Kahui Rere ein māoristamme som vandra inn frå East Cape, alt heldt til på staden då dei kom fram. Ngā Rauru voks seinare fram som ei samansmelting av desse to gruppeneOrientering på heimesida til distriktet. 
Då europearane kom til Aotearoa, hadde maoriar halde til i dette området i fleire hundre år, rydda kyststripa til dyrkingsjord, men late innlandet stå att, stort sett urørt. Kristne misjonærar nådde fram tidleg i 1840-åra, og i 1860-åra tok den europeiske busetjinga til for fullt.

 Næringsvegar 
Hovudnæringsvegen i distriktet er landbruk, og særleg mjølkeproduksjon er viktig. Elles er distriktet eit populært mål for turistar og andre tilreisande, og byen Opunake byr på dei beste tilhøva for surfing i regionen.

Kjelder

 Delar av denne artikkelen bygger på «South Taranaki District» frå , den 5. september 2009. 

 Bakgrunnsstoff 
 Heimesida til South Taranaki District Council
 Informasjonssider for tilreisande til South Taranaki
 Kart over South Taranaki - kan zoomast 

Kategori:Taranaki
Kategori:Distrikt på New Zealand